נסים פילוסוף

נסים פילוסוף הוא ספורטאי ספורט נכים וקלע פאראלימפי לשעבר.

פילוסוף שירת כנהג טנק. ב-5 ביוני 1967 עלה על מוקש באזור אל-קובה שברצועת עזה וכף רגלו נקטעה. במשך 14 שעות זחל בשעות הלילה למרחק שלושה קילומטר והגיע לקיבוץ נחל עוז, שם התריע על האירוע וביקש שליחת חילוץ לחבר צוות שנשאר במקום. על גילוי אומץ הלב הוא עוטר בעיטור המופת.

באולימפיאדת הנכים טורונטו (1976) זכה במדליית כסף בתחרות קליעה במצב ירי מעורב ודורג במקום העשירי בתחרות הטלת כידון.

באולימפיאדת הנכים ניו יורק וסטוק מנדוויל (1984) זכה במדליית ארד בתחרות קליעה עם 525 נקודות במצב ירי מעורב.

באולימפיאדת הנכים סיאול (1988) דורג במקום הרביעי בתחרות קליעה בירי רובה בעמידה.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 

ספורטאים פאראלימפיים ישראלים
מדליסטים פאראלימפיים ישראלים
מעוטרי עיטור המופת במלחמת ששת הימים
קלעים ישראלים במשחקים הפאראלימפיים ניו יורק וסטוק מנדוויל (1984)
ספורטאים ישראלים במשחקים הפאראלימפיים סיאול (1988)
ספורטאים נכי צה"ל
קלעים נכים ישראלים
ישראלים שנולדו במאה ה-20